बैंकिङ कसूरमा ४ करोड जरिवाना तोकिएकी फरार अभियुक्त नौ वर्षपछि पक्राउ
बैंकिङ कसूरमा अदालतबाट तीन वर्ष कैद र ४ करोड रुपैयाँ जरिवाना तोकिएकी काभ्रेकी मन्दिरा केसीलाई नेपाल प्रहरीको केन्द्रीय अनुसन्धान ब्यूरो (सीआईबी)ले पक्राउ गरेको छ । प्रहरीले उनलाई शनिबार काभ्रेपलाञ्चोकबाट पक्राउ गरी फैसला कार्यान्वयनका लागि आइतबार काठमाडौं जिल्ला अदालतमा बुझाएको केन्द्रीय अनुसन्धान ब्यूरो सीआइबीका प्रवक्ता नवराज अधिकारीले जानकारी दिए । 
काठमाडौँ — बैंकिङ कसूरमा अदालतबाट तीन वर्ष कैद र ४ करोड रुपैयाँ जरिवाना तोकिएकी काभ्रेकी मन्दिरा केसीलाई नेपाल प्रहरीको केन्द्रीय अनुसन्धान ब्यूरो (सीआईबी)ले पक्राउ गरेको छ । प्रहरीले उनलाई शनिबार काभ्रेपलाञ्चोकबाट पक्राउ गरी फैसला कार्यान्वयनका लागि आइतबार काठमाडौं जिल्ला अदालतमा बुझाएको केन्द्रीय अनुसन्धान ब्यूरो सीआइबीका प्रवक्ता नवराज अधिकारीले जानकारी दिए । काभ्रेको बनेपा नगरपालिका-६ की ४५ वर्षीया केसीलाई पुनरावेदन अदालत पाटनले ०७१ बैशाख २९ मा ३ वर्ष कैद र ४ करोड रुपैयाँ जरिवाना तोकेको थियो । क्यापिटल मर्चेन्ट तथा फाइनान्स कम्पनी लिमिटेडका पदाधिकारी र कर्मचारीहरूलाई प्रभावमा पारी आफू सन्चालक रहेको घराना डेभलपर्स प्रालिलाई ऋणी बनाई सो कम्पनीका नाममा रहको जग्गा धितो राखी कर्जा प्राप्त गरेको, तर त्यसरी प्राप्त गरेको कर्जा तोकिएको परियोजनामा लगानी नगरी दुरुपयोग गरेको आरोपमा उनीविरुद्व नेपाल राष्ट्र बैंकको जाहेरी दिएको थियो ।अदालतबाट सजाय तोकिएपनि त्यस यता फरार रहेकी उनलाई नौ वर्षपछि पक्राउ गरेको हो । 